भास्कर संवाददाता|कुशलगढ़
भास्कर संवाददाता|कुशलगढ़
मुख्यमंत्रीजल स्वावलंबन योजना में पंचायत समिति कुशलगढ़ की 38 पंचायतों में से महज 6 पंचायतों के 11 गांवों का ही चयन किए जाने और घाटा क्षेत्र की 15 पंचायतों में से एक भी गांव का चयन नहीं किए जाने पर क्षेत्रवासियों में आक्रोश व्याप्त है।
ग्रामीणों का कहना है कि कुशलगढ़ क्षेत्र में पानी की किल्लत वाला सबसे बड़ा घाटा क्षेत्र है, जहां 15 पंचायतों के 84 राजस्व गांवों में से आधे से अधिक गांव नाॅन कमांड में आते हैं। इसके बावजूद क्षेत्र की एक भी पंचायत के गांव का चयन योजना में नहीं किया गया है, जो बिल्कुल गलत है।
क्षेत्र के सरपंच जिथिंग भाई, काली देवी, देवीसिंह, कलावती झोडिया, निरमा, ललिता देवी, गवजी भाई, झमकू देवी, समाजसेवी दौलतसिंह सिसोदिया, जगदीश आर्य, सुरेश उपाध्याय, नारायणसिंह हरोड, मांगूसिंह वाडेल, सादर भाई ने कलेक्टर से योजना में घाटा क्षेत्र के गांवों को जोड़ने की मांग की है।
mag_Deva mag_Deva hin_Deva hin_Deva awa_Deva